ไทยลั่นพร้อมเวทีอาเซียน บินถกฮานอย
&nbsp;
21 ส.ค. 2554

โพสต์ทูเดย์ — ไทยบินถกเออีเอ็ม 7 เม.ย. ที่ฮานอย ยันพร้อมให้สัตยาบันข้อตกลงการค้าอาเซียน
นางนันทวัลย์ ศกุนตนาค อธิบดีกรมเจรจาการค้าระหว่างประเทศ เปิดเผยว่า นายอลงกรณ์ พลบุตร รมช.พาณิชย์ จะเป็นหัวหน้าคณะผู้แทนการค้าไทยเดินทางไปร่วมประชุมรัฐมนตรีเศรษฐกิจอาเซียน (เออีเอ็ม) วันที่ 7 เม.ย.นี้ ที่กรุงฮานอย ประเทศเวียดนาม โดยรัฐมนตรีเศรษฐกิจอาเซียนจะหารือถึงความคืบหน้าการดำเนินการของอาเซียนในประเด็นต่างๆ และเตรียมประเด็นสำหรับผู้นำอาเซียนที่จะประชุมวันที่ 89 เม.ย.นี้ 
ประเด็นหารือ ได้แก่ การบังคับใช้ความตกลงว่าด้วยการค้าสินค้าอาเซียน (ATIGA) ซึ่งไทยจะแจ้งว่าพร้อมที่จะให้สัตยาบันเพื่อให้ความตกลงมีผลบังคับใช้ หลังจากชะลอการให้สัตยาบันก่อนหน้านี้ ขณะเดียวกัน อาเซียนจะหารือถึงความคืบหน้าการจัดทำตารางข้อสงวน และแนวทางลดข้อจำกัดเรื่องการลงทุนของอาเซียน โดยจะต้องหาข้อสรุปเพื่อให้มีผลบังคับใช้เดือนส.ค.นี้
พร้อมกันนี้ อาเซียนจะพิจารณาการปรับปรุงตารางลดภาษีสินค้าปิโตรเลียมของเวียดนาม ซึ่งมี 32 รายการ จะเริ่มลดภาษีปี 2555 โดยจะลดภาษี 16 รายการ เป็น 0% ในปี 2559 และอีก 16 รายการจะลดเหลือ 0% ในปี 2567 ซึ่งเวียดนามยืนยันว่าได้ให้สิทธิพิเศษแก่อาเซียนมากกว่าประเทศคู่เจรจาอื่นๆ นอกจากนี้ ยังเปิดให้มีการทบทวนการลดภาษีในปี 2556 อีกด้วย หากอาเซียนเห็นชอบก็จะมีการเสนอให้คณะกรรมการเขตการค้าเสรีอาเซียน เห็นชอบในเดือนส.ค.นี้ 
นอกจากนี้ รัฐมนตรีเศรษฐกิจอาเซียนจะมีการหารือเพื่อจัดทำแถลงการณ์ของผู้นำอาเซียน โดยจะเน้นในเรื่องการฟื้นตัวทางเศรษฐกิจอย่างยั่งยืนของอาเซียน เพื่อสร้างความเชื่อมั่นและยืนยันเจตนารมณ์ของอาเซียนต่อการฟื้นตัวจากภาวะวิกฤตเศรษฐกิจและการเงินโลกปัจจุบัน โดยสาระสำคัญของแถลงการณ์ดังกล่าว จะเน้น 8 ประเด็นหลัก ได้แก่ 1.ความร่วมมือเพื่อรักษาเสถียรภาพทางการเงินและการฟื้นฟูอย่างยั่งยืนในอาเซียน 2.การส่งเสริมการรวมกลุ่มทางเศรษฐกิจของอาเซียน 3.การสนับสนุนการพัฒนาโครงสร้างพื้นฐาน 4.การส่งเสริมการพัฒนาอย่างยั่งยืน 5.การเสริมสร้างเครือข่ายระบบการประกันสังคม 6.การสนับสนุนความร่วมมือด้านการศึกษา 7.การส่งเสริมการหารือร่วมกับภาคเอกชน และ 8.การลดช่องว่างการพัฒนาในอาเซียน 
ทั้งนี้ ในการประชุมครั้งนี้อาเซียน จะหารือถึงการเตรียมงานเออีเอ็มโรดโชว์ โดยล่าสุดมีเออีเอ็มของ 5 ประเทศที่ตอบรับเข้าร่วม คือ มาเลเซีย บรูไน ลาว อินโดนีเซีย ไทย อีก 2 ประเทศ คือ เวียดนามและฟิลิปปินส์ เป็นระดับรัฐมนตรีช่วยที่จะเดินทางไปยังเมืองซีแอตเติล และวอชิงตัน ดี.ซี. ของสหรัฐอเมริกา วันที่ 35 พ.ค. เพื่อพบปะทั้งรัฐและเอกชน รวมทั้งประชุมภายใต้กรอบความร่วมมือด้านการค้าการลงทุนระหว่างอาเซียนและสหรัฐ (TIFA) 
“สหรัฐแจ้งว่าพร้อมที่จะหารือกับไทย โดยสหรัฐขอให้อาเซียนแจ้งข้อมูลเอกชนที่จะเข้าร่วมงานให้ทราบ เพื่อที่จะประสานให้มีการหารือระหว่างกัน รวมทั้งหารือเป็นรายอุตสาหกรรม” นางนันทวัลย์ กล่าว
ขณะที่การหารือในประเด็นความร่วมมือด้านการค้า สหรัฐมีความต้องการที่จะใช้รูปแบบความตกลงแบบทวิภาคีตามที่เคยได้เสนอมาแล้ว ที่สำคัญสหรัฐได้เสนอให้มีการหารือระหว่างสถาบันการเงินของสหรัฐกับของอาเซียน และขอหารือเรื่องการค้าและสิ่งแวดล้อมระหว่างอาเซียน